**Eugen Krüger**, nado en Altona o 26 de decembro do 1832 e finado en Düsternbrook o 8 de xullo do 1876, foi un litógrafo e pintor paisaxista alemán.

Traxectoria
-----------

### Primeiros anos e formación

Krüger aprendeu litografía en Altona, para logo estudar en Viena co litógrafo F. J. Sandmann, antes de dedicarse ao paisaxismo. Despois, visitou Inglaterra, Escocia, Francia, Italia e Suíza. No 1852 foi alumno do seu tío, Louis Gurlitt, co que fixo unha viaxe de estudos ao ano seguinte. Consérvase un gravado en madeira da igrexa de Dürnstein do 1853, creado durante a súa viaxe con Gurlitt. O litógrafo hamburgués Wilhelm Heuer podería ter sido tamén o seu profesor.

Logo, continuou os seus estudos en Düsseldorf cos seus amigos Adolf Schreyer e Teutwart Schmitson. A finais da década de 1850, instalouse en Hamburgo. Krüger, afeccionado á caza, trabou amizade co burgués Johann Christian Jauch e o fillo deste, Carl Jauch, que o invitaron ás súas cacerías de forma habitual. Desta época, consérvanse pinturas ao óleo e en recortes de papel, así como litografías; a maioría destas obras conteñen escenas de caza.

### Carreira artística

Auf der Entenjagd (Caza de parrulos, 1862)*Auf der Entenjagd* (Caza de parrulos, 1862)
No 1864, a galería de arte de Hamburgo recibiu unha *"*paisaxe escocesa" de Krüger, procedente dunha colección privada. A súa serie de litografías de vinte e dúas follas, *Die Jagd gezeichnet und lithographiert von Eugen Krüger* ("A caza debuxada e litografada por Eugen Krüger", 1860), foi moi aprezada, especialmente pola súa segunda edición de 1866, titulada *Wild und Wald* ("O salvaxe e a fraga"), que recibiu a medalla de ouro prusiana á arte e a ciencia.

No 1870, creou o seu *Landschafts-Album vom Kriegsschauplatz* ("Álbum de paisaxes do teatro da guerra"). Un ano máis tarde, publicou *Der Deutsch-Französische Krieg* 1870-1871 ("A guerra franco-prusiana"). No 1873, saíu do prelo *Six Charactered Landscapes* ("Seis paisaxes con carácter") e, no 1874, o ciclo *Malerische Reiseziele* ("Destinos turísticos pintorescos"), editado en Berlín.

### Falecemento

A obra de Krüger é pequena, debido á súa prematura morte no 1876. Ao ano seguinte, celebrouse en Hamburgo unha exposición na súa memoria.

Notas
-----

1. ↑  *Zeitschrift für die deutsch-österreichischen Gymnasien* (en alemán). Hölder. 1873.
2. ↑  Sotheby's (Firm) (1993). *19th Century European Paintings, Drawings and Sculpture* (en inglés). Sotheby's.
3. ↑  Gurlitt, Louis; Hedinger, Bärbel; Bornemann, Bernd (1997). *Louis Gurlitt, 1812-1897: Porträts europäischer Landschaften in Gemälden und Zeichnungen* (en alemán). Hirmer. ISBN 978-3-7774-7610-0.
4. ↑  Wien, Altertumsverein zu (1856). *Berichte und Mitteilungen des Altertums-Vereines zu Wien* (en alemán). Prandel u. Meyer.
5. ↑  Heuer, Wilhelm (1996). *Anmut des Nordens: Wilhelm Heuer und sein graphisches Werk* (en alemán). Wachholtz. ISBN 978-3-529-05114-2.
6. ↑  Geschichte, Gesellschaft für Schleswig-Holsteinische (1859). *Jahrbücher für die landeskunde der herzogthümer Schleswig* (en alemán). In Commission der akademischen Buchhandlung.
7. ↑  *Monatschrift für das Forst- und Jagdwesen: 1876* (en alemán). Schweizerbart. 1876.
8. ↑  *Allgemeine Land- und Forstwirthschaftliche Zeitung* (en alemán). Gerold. 1858.
9. ↑  *Allgemeine Forst und Jagdzeitung* (en alemán). J. D. Sauerländer. 1904.
10. ↑  Heller, Joseph; Andresen, Andreas (1870). *Handbuch für Kupferstichsammler; oder, Lexicon der Kupferstecher: Maler-radirer und Formschneider aller Länder und Schulen nach Massgabe ihrer geschätztesten Blätter und Werke* (en alemán). T.O. Weigel.
11. ↑  Lützow, Karl Friedrich Arnold von; Graul, Richard; Zimmerman, Max George; Thieme, Ulrich; Kirstein, Gustav; Voss, Hermann Georg August; Burchard, Ludwig; Jannasch, Adolf; Bogler, Wilhelm (1871). *Zeitschrift für bildende Kunst* (en alemán). E.A. Seemann.
12. ↑  Krüger, Eugen (1873). *Six Charactered Landscapes*.

Véxase tamén
------------

### Ligazóns externas

* Eugen Krüger (Artnet)

* Portal:Alemaña

|  |  |
| --- | --- |
| Control de autoridades | 
* Wd: Q1372696
* WorldCat
* VIAF: 54903234
* BMT: 34153
* DeutscheBio: 116560118
* GND: 116560118
* ISNI: 0000000010258428
* LCCN: n2012075910
* RKD: 98786
* SUDOC: 261157116
* ULAN: 500405855

 |